钦定古今图书集成/明伦汇编/闺媛典/第050卷 > 赵叔民妻卢氏
## 钦定古今图书集成/明伦汇编/闺媛典/第050卷 > 赵叔民妻卢氏

按《台州府志》：“卢氏，黄岩人，名津奴，赵叔民妻。有容色，
涉猎书史。洪武十九年，叔民被诬没于京师，明年籍
没其家。卢闻官军至，即欲与子同饮药死。既而曰：‘汝
年方七岁，万一得生未可知，我宁就死，义不受辱’。遂
题诗壁上，饮药仆地而绝。官军入门，见壁上诗，叹曰：
‘好妇人，好妇人！我回朝说去。人咸称赵烈妇云’。”